RESOLUCIÓN do 14 de novembro de 2022 pola que se modifican os prazos de emisión das facturas (realización de gastos) e realización de pagamentos dos proxectos financiados ao abeiro da Resolución do 4 de agosto de 2022, pola que se aproban as bases reguladoras para a concesión, en réxime de concorrencia competitiva, das axudas destinadas ao apoio de entidades que superaron os limiares mínimos establecidos na Resolución do 7 de maio de 2021, do Centro para o Desenvolvemento Tecnolóxico Industrial EPE (CDTI), pola que se aproba a convocatoria para o ano 2021 do procedemento de concesión de axudas destinadas a novos proxectos empresariais de empresas innovadoras (programa Neotec), e se procede á súa convocatoria para o ano 2022 (código de procedemento IN870A).
Axencia Galega de Innovación — III. Outras disposicións — 21/11/2022

O 30 de agosto de 2022 publicouse no
Diario Oficial de Galicia
a Resolución do 4 de agosto de 2022 pola que se aproban as bases reguladoras para a concesión, en réxime de concorrencia competitiva, das axudas destinadas ao apoio de entidades que superaron os limiares mínimos establecidos na Resolución do 7 de maio de 2021, do Centro para o Desenvolvemento Tecnolóxico Industrial EPE (CDTI), pola que se aproba a convocatoria para o ano 2021 do procedemento de concesión de axudas destinadas a novos proxectos empresariais de empresas innovadoras (programa Neotec), e se procede á súa convocatoria para o ano 2022 (código de procedemento IN870A).
Na táboa primeira do punto 1 do artigo 27 establécese que, para os proxectos con data de inicio o 1.1.2022, o período de emisión das facturas (realización de gastos) e pagamentos da primeira anualidade é desde o 1.1.2022 ata o 30.10.2022. Tendo en conta os trámites necesarios para a instrución do procedemento de concesión, proponse a extensión da devandita anualidade un mes adicional, dese xeito o novo período de emisión das facturas e realización de pagamentos sería desde o 1.1.2022 ata o 30.11.2022.
Por outro lado, advírtese un erro para os proxectos con data de inicio o 1.8.2022 (táboa segunda do punto 1 do artigo 27), en concreto, para os proxectos de duración 12 meses, estes proxectos terían como período de realización de gastos e pagamentos da segunda anualidade desde o 1.12.2022 ata o 30.9.2023, o que daría lugar a unha duración total destes proxectos de 14 meses, en lugar dos 12 meses, o cal é incoherente co punto 11 do artigo 25 de modificacións que indica que non se permiten solicitudes de prórroga dos prazos de execución. Por este motivo, proponse separar a duración da segunda anualidade tendo en conta se o proxecto é de duración de 12 meses ou de 24 meses e, por tanto, para os proxectos de 12 meses o período de emisión de facturas e realización de pagamentos sería desde o 1.12.2022 ata o 31.7.2023.
Consecuentemente con todo o anterior, a directora da Axencia Galega de Innovación, en exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
1. Modificar o artigo 27, punto 1, que queda redactado do seguinte xeito:
«Períodos de emisión das facturas (realización de gastos) e realización de pagamentos dos gastos executados para os proxectos con data de inicio o 1.1.2022:
Períodos de emisión das facturas (realización de gastos) e realización de pagamentos dos gastos executados para os proxectos con data de inicio o 1.8.2022:
Disposición derradeira única. Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 14 de novembro de 2022